
Rövid négy év alatt immár másodizben törté- 
nik, hogy a parlamenti kisebbség meg akarja aka- 
dályozni a törvényhozás akaratának megnyilatko- 
zását. 

Teszi pedig ezt egyes, időhöz kötött törvény- 
javaslatok tárgyalásának szertelen kinyujtásával, abból 
a nyilvánvaló, söt előre hirdetett czélból, hogy 'e 
törvényjavaslatok tekintetében a döntés a kellő idő- 
ben be ne következhessek, és ilyen módon az illető 
kérdésben — legalább egyelőre — a törvénynél- 
küliség helyzete álljon be. 

Ezzel nyomást akar gyakorolni a kormányra 
és a többségre oly eredmények létrehozása végett, 
melyekre egyáltalán nem lehetne számitania, ha a 
törvényhozás rendes működése és a törvényhozói 
akaratnak a többség elve szerint való kialakulása 
nem volna megakasztva. 

Hogy e czél annál biztosabban el legyen érhető, 
az obstrukczió közvetlenül az állami költségvetés 
tárgyában szükséges törvényhozási intézkedés ellen 
irán3ml, nyilván arra számitva, hogy miután a kormány 
csak ugy viheti az ország ügyeit, ha az állami 
szükségletek fedezésére szolgáló anyagi eszközök- 
kel rendelkezik, az alkotmányos kormányzás lehetet- 
lenné fog válni, ha ezeknek az eszközöknek a fel- 

használására a törvényhozás felhatalmazása bármely 
okból elmarad. 

A kisebbség ezt a szerinte is kivételes s csak 
a végszükség esetén alkalmazható eljárást a köz- 
hangulatra való hivatkozással indokolja. 

1899-ben az akkori kormányelnök személyét és 
kormányzati módszerét hozták fel okul, most pedig 
arra hivatkoznak, hogy a hadsereg szervezete a 
nemzeti kivánságoknak meg nem felel s ezért a 
katonai javaslatok visszavonását követehk. 

1899-ben az obstrukczió czélt ért. Hogy mi fog^ 
történni most, azt nem tudjuk. Ez különben oly 
kérdés, melynek számos politikai vonatkozása van; 
ezekkel pedig e helyütt nem kivánunk foglalkozni. 

Lehet, hogy ezúttal is létrejön valamelyes meg- 
egyezés. Elvégre is a magyar ember szorosan ra- 
gaszkodik az alkotmányhoz, s annak minden egyes 
tételét szó szerint szereti venni. Ezért kikerülni 
hajlandó a rendkivüli helyzeteket, bárki okozta legyen 
azokat. De még a helyzet politikai exigentiáit sem 
lehet figyelmen kivül hagyni és igy meglehet, hogy 
a költségvetést illető törvénynélküliség elkerülése 
avagy mielőbbi megszüntetése végett az egyik vagy 
a másik részen bizonyos engedmények fognak tétetni. 
A kérdésnek politikai jelentősége igy véget ér- 
het, s a mennyiben a megegyezés során némi 
nemzeti vivmányt fog lehetni elérni, az ily megol- 
dásnak az ország talán nem is fogja kárát vallani. 

Mindenképen actuáUs marad azonban a kérdés 
jogi oldala. 

Épugy mint 1899-ben, most is széltében hir- 
detik, hogy mihelyt a költségvetést tárgyazó törvény- 

hozási felhatalmazás hatálya véget ér s az ujabb 
felhatalmazás bármi okból elmarad: az alkotmányos 
kormányzás lehetősége legott megszűnik, mert a 
kormány elvesztette a jogot arra, hogy a kormány- 
zás nélkülözhetetlen anyagi eszközével rendelkezzék; 
e nélkül pedig csak ugy gondoskodhatik az állami 
szükségletek kielégítéséről, ha magát az alkotmányon 
tulteszi. Az alkotmány keretében a kormány csak 
ugy vonhatja le magára nézve az ekként előállott 
kényszerhelyzet következményeit, ha állásáról lemond. 
Minthogy pedig ez az álláspont minden következő 
kormányra nézve is áll, a helyzetet csak ugy lehetne 
sanálni, ha az obstruáló ellenzék kívánságainak tel- 
jesítésével nyittatnék meg a törvényhozás működésé- 
nek elzárt útja. 

Ez mindenesetre veszélyes tan. 

Nyilván össze van itt tévesztve az az eset, 
amidőn rendkívüli akadályok állják útját annak, hogy 
a törvényhozás a kormánynak adandó felhatalmazás 
tárgyában annak rendje és módja. szerint nyílatkoz- 
hassék, azzal a másik esettel, amikor a törvény- 
hozás — szabályszerű többségi határozattal — a fel- 
hatalmazást kifejezetten megtagadja. 

Csak ebben az utóbbi esetben veszti el a kor- 
mány a jogot arra, hogy az ország ügyeit tovább 
vigye. Csak akkor, ha nyilvánvaló, hogy a kormány- 
nak a parlamentben többsége nincs és a kormány- 
zást ennek daczára tovább folytatja — anélkül, hogy 
esetleg uj választások utján a többség megszerzését 
megkísérelné, lehet az alkotmányosság félretéte- 
léről szó. 

Ha azonban csak azért nincs meg a törvény- 

hozási intézkedés, mert a törvényhozás illetékes 
tényezői a kormány ténykedésén kivűl esö okból, 
rendkivüli akadály miatt formaszerüen nem nyilat- 
kozhattak, jóllehet nyilvánvaló, hogy a döntés a 
kormány álláspontjának megfelelő lesz: akkor egy- 
általán nem lehet az alkotmán3^os kormányzás lét- 
jogosultságának megszűntéről beszélni. 

Az állam életében, mint bármely más organis- 
mus életében teljes szünetet képzelni nem lehet. 

Lehetetlen, hogy a törvényhozás működésében 
előforduló minden akadály egyszerűen megállitsa az 
állami kormányzás egész gépezetét; lehetetlen, hogy 
a parlamenti erőtényezők döntő összemérését gátló 
minden külső zavar megakassza az állami szervezet 
életműködését; lehetetlen, hogy azok az intézkedé- 
sek, melyek az ily kivételes helyzetben az állam lét- 
érdekének megóvása végett múlhatatlanul szükségesek, 
az alkotmányosság negatiójaként tűnjenek fel; és 
lehetetlen, hogy az alkotmányosság keretében ne 
legyen valamelyes rendkivüli eszköz, mely az elő- 
állott hézagot ideiglenesen kitöltheti. 

Az alkotmányos kormány felelőssége nem csak 
arra terjed ki, amit tesz, hanem arra is, amit tenni 
elmulaszt. 

A kormány mindaddig, amig a király és a kép- 
viselőház többségének bizalmát birja, az alkotmá- 
nyosság legszigorúbb fogalmai szerint helyén ma- 
radhat és ameddig helyén marad, addig az alkot- 
mányos felelősségből kifolyóan nemcsak jogositva 
van, de köteles is mindazt megtenni, ami a fenforgó 
körülmények közt az állam érdekének megóvásául 
a felmerült akadály elháritása és az állami élet 

zavartalan folyásának biztosítása végett múlhatatla- 
nul megkívántatik. 

Kell lenni tehát valamelyes alkotmányos mód- 
nak, amely hasonló helyzetekben a megfelelő meg- 
oldáshoz vezet. 

Ezt a módot akarjuk megkeresni az irányadó 
jogi szempontoknak megvilágításával és tüzetes ki- 
fejtésével, minden személyi és politikai elfogultság 
nélkül. 

A kérdésnek ebben az irányban való tisztázása 
mindenesetre kívánatos. 

Mert jöhet idő, amikor olyanok fognak a tör- 
vényhozás elé akadályokat gördíteni, akik az állam 
egységét, vagy a társadalmi rendet akarnák meg- 
bolygatni, akikkel szemben tehát engedményre vagy 
megegyezésre még csak gondolni sem lehet. 

Ilyenkor mellözhetetlenné válhatik a határozott, 
erélyes cselekvés és semmi esetre sem lesz baj, ha 
fel lesz derítve az esetleges intézkedésnek közjogi 
háttere. 



Az alkotmányos állam jogrendjének egyik sar- 
kalatos tétele, hogy törvényt hozni a király és az 
országgyűlés együttes joga. Másszóval, a törvény- 
hozó hatalom a király és az országgyűlés között 
van megosztva és törvény csak az, ami mindkettőjük 
összműködésének formaszerü eredménye. 

A királyt külön a végrehajtó hatalom illeti, 
melyet a felelős ministerek által gyakorol ; az ország- 
gyűlést külön illeti a végrehajtó hatalom tényeinek 

ellenőrzése, és azokkal szemben a politikai bizalom 
vagy bizalmatlanság nyilvánitása. 

Az egyiknek vagy a másiknak különálló akarat- 
kijelentése még nem létesit törvényt. Sem a királyi 
vagy a kormányrendelet, sem pedig a parlamenti 
^ vagy az u. n. országos határozat egymagában nem 

rendelkezhetik a törvényhozás körébe esö ügyekben 
-L az állampolgárok összességét kötelező parancs ha- 

»i , tályával. Ami különösen az utóbbit illeti, az csak a 

kormányt kötelezi annyiban, amennyiben megszabja 
vagy jelzi a parlamenti többség bizalmának feltételeit 
és igy tisztán csak politikai jelentősége van. 

Vannak esetek, amikor a törvényhozó hatalom 
nem kivan eg3ák vagy másik kérdés érdemleges 
szabályozásába bocsátkozni, hanem erre a feladatra 
a törvényhozási aktusra nézve megszabott alak- 
szerűséggel, tehát törvényben, a végrehajtó hatalmat 
: vagy annak egyik szervét hatalmazza fel. 

L- Eddig a dolog rendben van. 

i=. A törvényhozás souverainitásából következik, 

1; hogy a törvényhozó hatalom annak rendje és módja 

" szerint átruházhatja egyes esetekben az őt megillető 

jogkört. Az ennek következtében kibocsátott rendelet 
f tulajdonképen csak alakilag rendelet, lényegi- 

f 1 e g azonban törvény, mert a törvényhozás akaratában 

birja kötelező erejének forrását. 

Itt azonban egy más esetről van szó. Arról 

t. i., a mikor a kormánynak nincsen egy ily forma- 

szerü felhatalmazása és mégis kivételesen bele kell 

nyúlnia a törvényhozás jogkörébe. 

^ Az a kivételes jog, mel3mél fogva a kormány, 

'l mint az állam végrehajtó hatalmának kezelője, rend- 

kivüli esetekben a törvényhozás körébe esö intéz- 
kedéseket tehet, a nélkül, hogy arra formaszerü 
törvényhozási felhatalmazással volna ellátva, a salus 
rei publicae megóvásának szükségességében gyöke- 
rezik. Ez a j o g egyúttal kötelesség is, és a 
kormány mulasztást követne el, ha a mellözhetlen 
szükség esetében nem tenné meg az állam rendjé- 
nek íentartása szempontjából megkivánt rendszabá- 
lyokat. 

Az ujabbkori codificált alkotmányok majdnem 
kivétel nélkül provideálnak erről, és tüzetesen meg- 
szabják az úgynevezett szükségrendelet előfeltételeit^ 
alakját és hatályát. így van ez egyebek közt Fran- 
cziaországban, Poroszországban és Ausztriában. 

A régibb nem codificált alkotmányok termé- 
szetesen nem tartalmaznak positiv és kimerítő ren- 
delkezéseket a törvényhozó és végrehajtó hatalom 
elhatárolásáról, még pedig sem a szabály, sem a 
szabálytól való eltérés szempontjából, s ennélfogva 
nem szabályozzák tüzetesen és kimerítően a szük- 
ségrendelet kérdését sem. Ezt a kérdést az állami 
kormányzás lényéből és az alkotmányos élet gya- 
korlati fejleményeiből kiindulva kell megoldani. 

Angliában a bili of rights óta az alkotmány- 
jogi szabály az, hogy a tulajdonképeni jogalkotás 
csak a törvényhozó hatalmat illeti meg ; a király- 
nak, mint a végrehajtó hatalom fejének, nincs joga 
törvényt hozni, módositani vagy megszüntetni. Az 
évszázadok óta kifejlődött gyakorlat azonban azt 
mutatja, hogy valahányszor a kormány kényszerítő 
esetben rendelettel vagy királyi proclamatióval oly 
intézkedést tett, mely tárgyánál fogva a törvény- 

hozás körébe vág, a parlament a kormánynak az 
úgynevezett bili of indemnity alakjában meg szokta 
adni utólag a felmentést. E szerint a szükségrende- 
leteket ismerik Angliában is, a nélkül, hogy irott 
szabály léteznék abban az irányban: mikor, milyen 
körülmények közt, és mely tárgyakra nézve van a 
szükségrendelettel való ideiglenes intézkedésnek 
helye. Mindez a concret eset megítélésétől függ 
és kizárólag a méltányosságon alapuló utólagos fel- 
mentés keretében nyer megoldást (Todd: Pari. kor- 
mányrendszer Anghában I. 366. lap; Syme: Rep- 
resentative Government in England 136. 1, ; Dicey: 
Introduction to the study of the law of the consti- 
tution 218-222., 237. 1.)*) 



*) Dicey egyebek közt a következőket mondja: »Az Act of 
indemnity a parlament souverainitásának legfőbb — visszaható 
erejű — megnyilatkozása, a mely által egy törvénytelen alakban 
létrejött cselekmény törvényessé változlattatik át. A kormány jóhi- 
szemüleg cselekedhetik ilyenkor, abban a hiszemben, hogy eljárá- 
sát igazolja az állami rend fen tartásáról való gondoskodás kény- 
szerűsége, így pl. Angliában 1793— 1801-ig évról-évre felfüggesz- 
tették a Habeas Corpus actát és a parlament 1794-től kezdve 
évról-évre utólag jóváhagyta a kormány e tényét. Sőt — úgymond 
Dicey — néha kívánatos, hogy a kormánj^ éljen ezzel az ultima 
ratioval, mert politikailag szükségesek lehetnek bizonyos oly cse- 
lekvések, a melyeket törvényesen nem lehet indokolni és azért a 
törvényhozás nem is alkothatna meg bizonyos szabályokat ; ilyenkor 
bölcsebb a kormányra bizni a cselekvést. Mert keletkezhetnek oly 
válságos idők, midőn az állam érdekét még a polgárok egyéni 
szabadságának is elébe kell tenni és azért el kell nézni a Habeas 
Corpus acta felfüggesztését. Persze, ki kell zárni mindenben gya- 
núját annak, hogy a kormány az ó nagy hatalmával közvetve vagy 
közvetlenül visszaélt, mert ez fölötte megnehezítené az indemnity 
elnyerését. Az indemnity (utólagos jóváhagyás), noha valamely 
törvénytelenségnek törvényesítése, maga is törvény. Jellege egészen 
más, mint pl. a hadi törvények kihirdetése, ostromállapot elren- 
delése, vagy a kormánynak más hasonló rendelkezése, raelylyel 
saját elhatározásából felfüggeszti az ország rendes, törvényes jogát. 

Nálunk már az 1791 :XII. t.-cz. kimondja, hogy 
Magyarországot nem lehet pátensekkel kormányozni ; 
az 1848: III. t.-cz. 3. §-a pedig azt rendeli, hogy a 
kormány a végrehajtó hatalmat a törvény értelmében 
gyakorolja. 

Nálunk is minden kétséget kizárólag - az a sza- 
bály, hogy a formális jogalkotás a királynak és az 
országgyűlésnek a megszabott alakszerűséggel gya- 
korlandó közös joga és hogy a végrehajtó hatal- 
mat törvényhozási cselekmények in principio nem 
illetik meg. 

Csakhogy ennek a szabálynak vannak kivéte- 
lei, vagyis helyesebben módosulásai, a melyeknek 
meghatározásában a helyzet rendkivülisége és a 
szükség kényszere a döntő. A kormány első rendű 
kötelesssége lévén az állami élet működésében be- 
állható zavarok és bonyodalmak elhárításáról gon- 
doskodni, kell, hogy rendkivüli körülmények közt 



Kétségtelen, hogy az a cselekvés, melyre indemnityt kérnek, ön- 
kényes souvcrain hatalom gyakorlása, de mindig olyképen, hogy 
azt utóbb alárendelik az egyedül törvényes souverain parlament 
legislátiójának, a mi által a törvény valóságos uralma teljes mér- 
tékben kifejezésre jut" (id. h. 218—222. L). — „Lehetségesek oly 
zavaros idók, midón magának a törvényességnek érdekében kell 
megszegni a törvény szabályait. Világos, hogy a kormánynak 
ilyenkor mily irányban kell haladnia. A kormánynak kötelessége 
megszegni a törvényt és egy act of indemnity-re bizni magát, 
mely a parlament souverainitásának végső és legfóbb gyakorlása. 
Törvényesit törvénytelenséget, megadja annak a problémának a 
gyakorlati megoldását, a mely a 16. és 17. század államférfiail oly 
zavarba ejtette, hogy t. i. miképen hozható összhangba egymással 
a törvény megóvása és a parlament tekintélye egyrészről, a dis. 
cretionarius hatalom vagy praerogativa oly nemének szabad gya- 
korlásával másrészről, a melj^et egyik vagy másik alakban, válságos 
viszonyok közt, minden civilisált ország végrehajtó kormányának 
meg kell adni- (id. h. 337. 1.). 

meg legyen a joga oly ideiglenes hatáljm intézke- 
dések megtételére, melyek a végrehajtó hatalom 
rendszerinti körét meghaladják. Ezt a jogot termé- 
szetesen a politikai felelősség teljes épségben tar- 
tásával veheti csak igénybe és mellözhetlenül szük- 
séges, hogy a törvényhozásnak, a melynek körébe 
benyúlt, alkalma nyiljék a tett intézkedés szükségé- 
ről, czélszerüségéröl és érdeméről mielőbb kifeje- 
zetten nyilatkozni. Ezen alapszik a kormánynak az 
a kötelessége, hogy intézkedését a törvényhozás- 
nak utólag bejelentse és tőle felmentést kérjen. 

Ez a felfogás ma már általánosan el van fo- 
gadva a magyar közjogi irodalomban (Nagy : Köz- 
jog 324., Korbuly: Közjog 346., Concha: 1885. évi 
jogászgyülés évkönyve I. 310. lap., Kiss István: 1889. 
évi jogászgyülés évkönyve 258. lap, Lechner: Köz- 
jogi jegyzetek 505. lap)*) és ugyanez a felfogás 



*) Le eh n cr Ágostnak igen figyelemre méltó érveléséből 
kiemeljük a következőket: „A szükségrendelet valamely törvény 
hatályát felfüggeszti (ideiglenesen), tehát mindig törvény ellen van. 
Ez ellenmondás, mert oly rendelet, mely törvény ellen van, érvény- 
telen. Azért csak kivételesen van joga a végrehajtó halalomnak 
szukségrendelelel kibocsátani. — Törvényeinkben, alkotmányunk- 
ban sehol sincs tétel, mely kimondaná, hogy a kormány a törvé- 
nyek felfüggesztésére általán jogosítva van. De a kormány joga, 
valamely törvény végrehajtásának felfüggesztésére szükségrende- 
letet kibocsátani az állam és a végrehajtó hatalom természetéből 
következik. Az állam fennállása ugyanis alapfeltétele minden jog- 
rendnek, tehát minden törvénynek; s azért az állam léte, a ve- 
szélyeztelett állam megmentése minden törvény felett áll: salus 
reipublicae suprema lex esto, mert az állammal minden törvény, 
az egész jogrend összedől. — Szükségrendelet a kormány által az 
állam fennállásának veszélyeztetése esetén is csak akkor bocsát- 
haló ki, ha a törvényhozás valamely okból nem intézkedhetik ; 
mert a törvényhozás tulajdonképeni tiszte a veszélyes törvényt 
módosítani, megszüntetni vagy ideiglenesen felfüggeszteni. Ha tehát 
a törvényhozó hatalom ráér a veszélyes törvény hatályon kivül 

tükröződik vissza az 1865. évi országgyűlés válasz- 
felirati javaslatában, a hol többek közt ki van 
emelve, hogy átmeneti korszakban (tehát rendkivüli 
körülmények közt) a felelős ministerium eljárása nem 
lehet mindenben szorosan szabályszerű; ezt az or- 
szággyűlés mindig figyelembe veendi és a minis- 
teriumnak mint parlamenti kormánynak eljárását ily 
esetekben szigorúság helyett méltányos elnézéssel 
fogja megitélni (Kónyi: Deák Ferencz beszédei 11. 397). 
De a gyakorlatban sem ismeretlenek a szük- 
ségrendeletek. Mellőzve a parlamenti kormányrend- 
szert megelőző, azaz az 1848. év előtti időszakot 
s általában azokat az ügyeket, melyeknek szabályo- 

helyezéséről gondoskodni, a kormánynak nincs egyéb teendője, 
mint erre a törvényhozást figyelmeztetni, s a tÖrvén5^hozás erre 
saját belátásához képest a szükségeseket elrendeli, s a kormány 
azt végrehajtja. De ha a törvényhozás nem működhetik oly gyorsan, 
mint a minő gyors rendelkezés szükséges, mert pl. a törvényhozás 
egyik tényezője, az országgyűlés nincs együtt, vagy egyáltalában 
nincs országgyűlés, mert az fel van oszlatva s az uj még nem 
nyilt meg, vágy együtt van, de oly sürgős az eset, hogy nincs 
tárgyalásra idő, akkor a kormány nemcsak jogositva, 
de kötelezve is van megtenni a szükséges rendelkezést ; 
csakhogy miután a szükségrendelet kibocsátása által a kormány 
alakilag mindig törvényszegést követ el, mert 
valamely törvény hatályát rendelettel felfüggeszti, azért köteles 
az illetá esetei az országgyűlés legközelebbi összejövetelekor 
annak bejelenteni, szűkségrendeletének helybenhagyását, s a maga 
felmentését az alaki törvényszegés alől kérelmezni. Az ország- 
gyűlés természetesen azt fogja megbírálni, hogy volt-e csakugyan 
az állam léte ugy fenyegetve, hogy az csak valamely törvény fel- 
függesztése által volt megmenthető. Ha ugy találja, hogy volt, 
akkor a ministeriumot az alaki törvényszegés alól felmenti, a 
rendeletét helybenhagyja, törvényesiti, vagy más oly intézkedést 
tesz, melylyel ama veszélyes törvényt mődosiija vagy hatályát 
felfüggeszti. De ha az országgyűlés azon véleményben van, hogy 
az állam léte azon törvény állal nem lett volna veszélyeztetve,* 
akkor a ministeriumot nem menti fel, hanem vád alá helyezi 
mert szükség nélkül törvényt sértett'' (id. h. 505—509. 11.). 

2ása tulajdonképen törvényhozási feladatot képezne, 
de a melyek tényleg még kormányrendeletek utján 
nyerték és nyerik szabályozásukat (pl. az egyesületi 
ügy, a házalás), a tárgyalt kérdés szempontjából a 
következő esetek érdemelnek figyelmet 

1. 1848-ban a kormány az önálló nemzeti bank 
alapítása iránt, az 5«/o-ot kamatozó kincstári utal- 
ványoknak 2 millió pengő forint erejéig azok szá- 
mára történt kibocsátása iránt, kik az államot rend- 
kívüli szükségei között kölcsönökkel segíteni akarták, 
továbbá l-es és 2-ős magyar pénzjegyek kibocsátása, 
valamint a bank alapítására vonatkozó szerződésnek 
a kereskedelmi bankkal történt megkötése tárgyában 
a törvényhozás utólagos jóváhagyása reményében 
az 1848. évi május hó 4. és 24-éröl keltezett, a 
nádor mint királyi helytartó jóváhagyásával kibocsá- 
tott és az összes ministerek által aláírt rendeletben 
intézkedett (Pesti Hírlap 1848. évi 65. és 146. szám). 
Ezt az intézkedést az 1848. évi július hó 5-én egy- 
begyűlt országgyűlés 1848. évi augusztus hó 28-án, 
illetőleg augusztus hó 29-én tudomásul vette. 

!2. 1848. évi augusztus hó 10-én a pénzügymi- 
nister rendeletet adott ki, a melyben a magyar köz- 
pénztárakat az osztrák 1 és 2 forintos uj bankjegyek 
elfogadásától eltiltotta; az arany és ezüstnek Ausz- 
trián kivül vitelét általában megtiltotta, az örökös 
tartományokba való ezüstkivitelt pedig csak 500 
forinton aluli összegeknél engedte meg. (Közlöny 
64. szám, Pesti Hírlap 134. szám.) Ennek az intéz- 
kedésnek indokát a pénzügyminister az augusztus 
hó 24-iki ülésben a költségvetésre vonatkozó elő- 
terjesztése kapcsán adta elő. 

3. 1867. évi február hó 25-én a ministerium az: 
összes ministerek aláírásával kiadott rendeletben in- 
tézkedett a fennálló adózási rendszernek ideiglenes 
megtartása tárgyában (R. T. 15.), egy másik hasonló 
rendeletben 48000 ujoncz kiállitása tárgyában (R. 
T. 16.), ugyanakkor egy királyi rendeletben a köz- 
törvényhatóságok visszaállítása tárgyában (R. T. 17.), 
végül ugyanakkor az 1848. XVIII. t-cz. életbelép- 
tetése tárgyában (R. T. 18.). Megjegyzendő, hogy az 
erre vonatkozó intézkedések megtételére a kormány 
az 1867. évi márczius hó 2., 5., 8. és 9-én keletkezett 
képviselőházi s ugyanazon hó 4., 9., 11. és 12-én 
keletkezett felsőházi határozatokkal felhatalmaztatott ; 
de az országos határozat utján nyert felhatalmazás 
nem azonosítható a törvényben foglalt formaszerü 
felhatalmazással, már azért sem, mert csupán országos 
határozattal nem lehet törvényt alkotni s az orszá- 
gos határozat következtében kiadott rendelet is nem 
a törvényhozó akaratára visszavezethető delegálás- 
ban, hanem csakis a kényszerítő szükségben bírja 
kötelező erejét. Az országos határozatnak csakis a 
politikai felelősségre vonás szempontjából van jelentő- 
sége és értéke s törvényalkotási tekintetben az sem- 
mivel sem több, mint az országgyűlés egyik vagy 
másik házának bármi más alakban kifejezett nyilat- 
kozata, a melylyel a kormánynak valamelyik intéz- 
kedését előre helyesli s a kormány számára jóvá- 
hagyást, illetőleg felmentést előre kilátásba helyez. 

4. A közadók kivetéséről és behajtásáról szóló 
1868: XXI. t.-cz. 79. §*a a törvényhatóságoknak az 
adó behajtása körül elkövetett mulasztása miatt 
inditható kártérítési keresetek elsőfokú bíróságául a 

kerületi táblákat jelölte ki. Az 1868:LIV. t.-cz. a 
kerületi táblákat megszüntette, de sem ebben a tör- 
vényben, sem más törvényben nem történt intézkedés, 
hogy az emiitett kártéritési keresetek melyik biró- 
sághoz fognak tartozni. Ezt a hézagot a ministerium 
a király jóváhagyásával 1869, évi május hó 12-én 
kiadott körrendeletben pótolta. (A rendelet csak az 
igazságügyminister aláiráscival van a R. T. 56. szá- 
mában közzétéve). Ez a rendelet ugyanis az 1869. 
XXIX. t-cz. 23. |-ában és az 1868:LIV. t.-cz. záró 
intézkedésének a) pontjában nyert felhatalmazás végre- 
hajtásául felállitotta a vegyes kir. biróságokat és 
ezeknek a hatáskörébe utalta a szóban forgó kártéri- 
tési kereseteket is ; mégpedig azzal az indokolással: 
»hogy a ministerium kötelességévé vált gondoskodni 
arról, hogy az érintett kincstári keresetek addig is, 
mig a törvényhozás aziránt rendelkeznék, első folya- 
modásu biróság nélkül ne maradjanak «. Az erre 
vonatkozó rendeleti intézkedést az igazságügyminister 
a rendelet tartalmának megfelelő törvényjavaslat 
alakjában hozta a törvényhozás tudomására. Az ezt 
a törvényjavaslatot kisérö 1869. évi deczember hó 
1-éröl keltezett jelentésben azt hozza fel, hogy a 
rendelet szóban forgó részének alapja és indoka a 
kényszerűség volt, s hogy erre nézve a törvény- 
hozás utólagos jóváhagyása szükségeltetik. Azt hozza 
fel továbbá, hogy az 1868 :LIV. t.-cz. meghozata- 
lával támadt hézagot a ministerium kénytelen volt 
a törvényhozás további rendelkezéséig betölteni. 
A javaslat képviselőházi tárgyalása során (1870. évi 
április hó 8.) az ellenzék részéről Tisza Kálmán 
nem vonta kétségbe, sőt concedálta, hogy különösen 

a ministeri felelősség mellett oly eset- 
ben, midőn az ország érdeke okvetlenül 
megkívánja, vagy valami veszély fe- 
nyeget s a törvényhozás együtt nincs, a 
ministernek, illetőleg a ministeriumnak 
olykor szabad, sőt kell is tennie intéz- 
kedéseket a törvényben kiszabott jog- 
körén tul is, csa khogy a ministerek szoros 
kötelessége, hogy ha ily eset fordul elő, 
a helybenhagyást, azaz az indemnityt a 
törvényhozás összejövetelekor rögtön 
önmaga kérje; különben pedig szükséges, 
hogy az intézkedés tételekor csakugyan 
kényszerítő helyzet esete forgott fenn. 
A concret esetben az volt a kifogása, hogy a ren- 
delet kibocsátásakor az országgyűlés még együtt 
volt és igy még a rendelet kibocsátása előtt kellett 
volna jelentést tenni a Háznak. További kifogása az 
volt, hogy ezúttal nem forgott fenn a sürgős szükség 
esete, s egy pár heti késedelem nem okozott volna 
zavart az emiitett kártérítési keresetek elintézésében, 
mert ily esetek különben is igen ritkán szoktak elő- 
fordulni. Horváth" Boldizsár igazságügyminister 
jelezte, hogy a javaslat indokolásában nyiltan be- 
ismerte, hogy eljárása szabálytalan volt akkor, midőn 
rendeletében a felállitott vegyes biróságokhoz a perek 
oly nemét is utasitotta, a melyekről a törvényhozás 
nem intézkedett, de hiszen épen azért folyamodik 
indemnityért. A többire nézve megjegyzi, hogy 
»alkotmányos kötelessége a ministernek csak 
az, hogy ily esetekben, a milyennek lehetősége el 
van ismerve, midőn tudniillik a minister a körül- 

menyeknél fogva kénytelen a törvény korlátain túl- 
lépni, ez eljárásáról a jelentést az indokolással együtt 
annak idejében a törvényhozás elé terjeszsze, de 
arra nézve, mikor terjeszsze a minister eljárása 
indokát a törvényhozás elé, semmiféle törvény sem 
rendelkezik. Különben ez az országgyűlés folytatása 
annak, mely a múlt évi május hóban együtt ült 
Meg van győződve, hogy a képviselőház be fogja 
látni, hogy az adott körülmények közt máskép nem 
cselekedhetett«. Csernátony Lajos azt hang- 
súlyozta, hogy abban az esetben, ha az országgyűlés 
együtt van, az indemnityhez nem lehet folyamodni. 
Ez a megjegyzés azonban nem talált visszhangra 
és a minister meg is kapta a felmentést az 1870: 
XV. t.-cz. megalkotásával, melyben kimondatott, hogy 
a szóban forgó rendelettel felállitott vegyes biróságok 
a rendelet tartalmának megfelelő hatáskörrel ideig- 
lenesen fentartatnak (1869. évi országgyűlés kép- 
viselőházi naplója, VIIL kötet 5. lap). 

5. 1898-ban a képviselőház kisebbsége meg- 
akadályozta, hogy az állami költségvetés tárgyában 
szükséges intézkedés az 1898. év végéig törvény- 
erőre emelkedjék. Ennek következtében 1899. év 
január 1-én az ország a költségvetés tekintetében 
törvényenkivüli állapotba jutott. 

A kormány azonban megtette azokat az intéz- 
kedéseket, a melyek ugy a közjogi, mint a magán- 
jogi ezimeken alapuló állami kiadásoknak fennakadás 
nélküli teljesitésére, a törvényeken alapuló közjöve- 
delmek biztosítására és az állami háztartás, a tör- 
vényekben és törvényszerű rendeletekben szabályozott 
alaki rendjének fentartására, az utóbbira nézve a 

m. kir. állami számvevőszék törvényes ellenőrzésének 
változatlan gyakorlása mellett szükségesek. Neveze- 
tesen elrendelte, hogy az összes állami kiadások, 
ugy a mint azokat . az 1898. évi állami költség- 
vetésről szóló 1898:VL t.-czikk és az azóta alkotott 
külön törvények és törvényes intézkedések meg- 
állapitották, további intézkedésig teljesittessenek. 
Szintúgy megtétessenek további intézkedésig a fenn- 
álló tőrvényekben és szabályokban gyökerező azok 
az intézkedések, a melyek az idézett t-czikkben 
és az azóta alkotott külön törvényekben megállapitott 
összes állami bevételek biztositására szükségesek. 
Egyébiránt a kormány akkepen rendelkezett, hogy 
a közadóknak és a közadók módjára beszedendő 
kincstári követeléseknek és egyéb tartozásoknak 
végrehajtás utján való behajtása a magyar korona 
egész területén egyelőre további intézkedésig be- 
szüntettessék. Ezt a ministerium az 1899. évi január 
1-én kelt jelentésével, a számvevőszék elnöke részéről 
a számvevőszéki ellenőrzés tárgyában tett jelentésnek 
bemutatásával az országgyűlésnek a legelső alka- 
lommal bejelentette (1896 — 1901. évi országgyűlés 
képviselőházi irományai XXI. kötet 123. lap). 

A törvényhozás ebben a kérdésben az 1899. év 
első négy hónapjában viselendő közterhekről és 
fedezendő állami kiadásokról szóló és 1899. évi 
márczius hó 17-én szentesitett 1899:1 t.-czikkben 
nyilatkozott és kimondotta, hogy az id. törvényben 
foglalt felhatalmazás hatálya 1899. év január hó 
1-étől veszi kezdetét s hogy a ministeriumnak a 
most nevezett időponttól kezdve az állami kiadások 
fedezésére és a közjövedelmek beszedésére vonat- 

kozólag tett intézkedései tekintetében a felmentés 
megadatik (3. §.)•*) 

A ministeriumnak most emiitett intézkedései, 
mint láttuk, nem állottak a törvényhozás jogkörébe 
esö valamely cselekményben, hanem a végrehajtó 
hatalom keretében maradva, tisztán a kormánynak 
alárendelt hatóságok részére adott utasitások alak- 
jában nyilvánultak. A törvényhozási felmentés ehhez 
képest ebben az esetben nem is azért vált szüksé- 
gessé, mintha a kormány a törvényhozás hatalom- 
körébe belenyúlt volna, hanem inkább azért, mert oly 



•) Az 1898/9-iki obstrukczió idején módot kerestek arra, hogy 
a képviselőház többsége megfelelő alakban nyilatkozhassék a szük- 
ségessé vált kormányintézkedések felől. A szabadelvű pártnak 
1898. évi deczember 6-án megtartott értekezlete elhatározta, hogy 
törvényjavaslatot nyújtanak be a képviselőház annyi tagjának 
aláírásával, a mennyi az összes képviselők absolut többségének 
megfelel. Ez a törvényjavaslat felhatalmazást tartalmazott volna a 
kormány részére az államháztartás érdekében szükséges teendők 
megtételére. A czél az volt : 1. constatálni, hogy a helyzet a kormány 
hibáján kívül állott elő; 2. hogy a képviselőház kétségbe nem 
vonható számszerű többsége előzetesen nyilvánítja és a törvény- 
javaslat benyújtásával documentálja a kormánynyal való egyet- 
értést és solidarítást abban, hogy a rendkívüli eljárás az ország 
és a nemzet érdekében az adott viszonyok között mint ideiglenes 
és kisegítő, feltétlenül szükséges volt. Ez az u. n. Tísza-lex. 
A Tísza-lex igen nagy támadásoknak volt kitéve és igen számottevő 
egyéniségeknek a pártból való kilépését eredményezte; a kormány 
hivei azonban, a kik a Tisza-lexet aláírták, még mindig jelentékeny 
többségben maradtak. A támadások részint politikai, részint közjogi 
természetűek voltak. Politikai szempontból azt hozták fel, hogy 
az ilyen állásfoglalás még i d ő e 1 ő 1 1 i, mert sem a helyzet saná- 
lásának egyéb eszközei nincsenek még kimerítve (Emmer), sem az 
iránt nem lehet még Ítéletet alkotni, vájjon a szükséghelyzetet 
nem^a kormány idézte-e elő (Szilágyi). Közjogi szempontból a ki- 
fogások abban pontosultak össze, hogy az által, hogy a párt- 
határozat és az aláírásoknak a pártkörben való gyűjtése a kép- 
viselőházban való szavazással egyenértékűnek jelentetett ki, a Ház 
tanácskozása puszta formalitássá válik (Apponyi). a törvényalkotás 

végrehajtási intézkedéseket tett, a melyeknek tör- 
vényes alapja hiányzott. 

A kormánynak ezek az intézkedései nem is lép- 
tek fel azzal a pretenzióval, hogy azokat az állam- 
polgárok összessége és a hatóságok kivételes tör- 
vényül respektálják. Ezt mutatja az a körülmény is, 
hogy a kormány minden oly rendelkezést, mely 
közvetlenül kihatással lehetett az állampolgárokra, 
mellőzött, ugy, hogy az állampolgárokra nézve a 
helyzet tényleg ugy alakult, hogy az állam részére 



az országgyűlésből a pártkörbe helyeztetik át, s a törvényalkotás 
elkerülésére veszedelmes praecedens alkottatik (Gsáky), végül, hogy 
a képviselőházi többségnek ilyen előzetes megnyilatkozása láttat- 
lanban leveszi a kormány válláról a felelősséget s a parlamentet 
minden későbbi kormányintézkedésnek már előre is részesévé 
teszi (Szilágyi). Különösen figyelemre méltók Szilágyi Dezső ok- 
fejtéséből a következők : ^Nem helyeslem (t. i. a párthatározatot), 
mert a múltra nézve a kormányt minden felelősségtől felmenti . . 
De ha már bármi tekintetből a múltra nézve ezt meg akarták 
tenni, nem helyeslem a pártnak előre belevonását a jövőben tör- 
ténendőkért való felelősségbe, mindazokért, a miket a kormány 
tenni fog törvényes hatalmát tulhágó intézkedésekkel. Ezzel meg 
van sértve az alkotmánynak a maximája, hogy felmentést törvény- 
telen cselekedelekért előre lekötni, előre biztosítani, mielőtt e 
tényekkel szemben állana, a képviselő kötelessége tiltja. Ennél az 
eljárásnál a szabadelvű pártot nem is mint pártot szerepeltetik. 
Egyenesen alkotmányellenes tan, mely a klubhatározatokat a 
képviselőház határozatainak politikai jelentőségével és értékével 
ruházza fel és ezt a nemzeti akarat kifejezésének állitja. A mit 
tesznek, összezavarja az alkotmány elvei szerint szétválasztott 
hatásköröket. A képviselőét és a kormányét. Megcsökkentik és 
illuzóriussá teszik azt a biztosítékot, mely a ministeri felelős- 
ségben és a képviselő ellenőrzési és felelősségre vonási köteles- 
ségében van Mindezt tették a nélkül, hogy megvitatva és meg- 
vizsgálva lett volna: nincsenek-e más mődolt, más lehetőség a 
kibontakozásra, kevésbé veszedelmesek, kevésbé károsak. . . Megen- 
gedem, jöhetnek létre helyzetek, midőn a kormánynak cselekedni 
keli, bár törvényes hatalma nincs az intézkedésre. Más alkotmányok- 
ban ezt törvények határozzák meg tartalmában és korlátaiban. 

teljesítendő szolgáltatásaik tekintetében kötelező 
szabályok alatt ebben az időben egyáltalában nem 
állottak. 

Ezek áz intézkedések nem is tisztázták a hely- 
zetet az egész vonalon; de a fenforgó körülmények 
közt nem mutatkozott szükségesnek tovább menni 
bár a gyakorlatban ebből némi zavarok támadtak 
A közigazgatási biróság concret esetek alkalmá- 
ból kimondotta, hogy a törvényen kivüli állapot 
tartama alatt az állammal szemben fennálló közjogi 



Nekünk ily törvénj^ünk nincs. Ha mégis ilyen helyzet állana eló, 
mi az a legkevesebb, a mi biztosit hatja, hogy szükség nélkül, ön- 
hibáján kivül ily helyzetbe a kormány bele ne menjen, hogy 
intézkedéseiben a legszükségesebb határok között maradjon ? 
A legkevesebb az : hogy a kormány felelőssége teljes és osztatlan 
maradjon . . . Csak akkor, ha az ily helyzetben tett intézkedések és 
véghez vitt cselekvés egész eredményökben előttök áll: csakis 
akkor dönthetnek (a képviselők) a felmentés vagy a felelósségre- 
vonás iránt .... Nem szabad az osztatlan felelősség üdvös és 
komoly fékét előre elháritani, ha csak könnyelmű, vakmerő vagy 
éppen bűnös eljárásokat felbátorítani nem akarunk. ... A biza- 
lom a meggyőződés önkénytes adománya ; hiába foglalják Írásba 
előre, hiába állítják ki mint egy kötelezvényt, elenyészik, mihelyt 
alapjai megrendültek. Már magában véve az, hogy a bizalmi nyi- 
latkozatot lekötni akarták : bizalmatlanságot árul el azok iránt, a 
kiktől nyerték, vagy legalább a bizalom tartőssága iránt." (\\ ö. 
Szilágyi Dezsőnek választóihoz 1898. évi decz. 20-án irt levelét). 
A politikai vonatkozásokkal bővebben foglalkozni itt nem volna 
helyén. A közjogi szempontokat a viszonyok concrét alakulásától 
függetlenül, tisztán elvi alapon mérlegelve ugy találjuk, hogy a 
felmerült aggályok több tekintetben túlzottak voltak. A parlament 
történetében nem példátlan dolog, hogy az országgyűlés, tulajdon - 
képen a többség, előzetesen nyilatkozik a kormány által teendő 
rendkívüli intézkedések tárgyában, előre is kilátásba helyezve a 
felmentést. Ilyenek pl. az 1867. évi országos határozatok. De min_ 
den egyes alakszerű törvényhozási felhatalmazás is, a mely a 
törvényhozás körébe tartozó valamely actust a kormányra át- 
ruház, előlegezi a kormány részére a bizalmat. Csakhog}' a fel- 
mentésnek kilátásba helyezése, vagy a bizalom előlegezése csak 

természetű kötelezettségek teljesítése tekintetében 
késedelem nem állhatott be és ennélfogva a kincs- 
tári követelések után ezen időre sem késedelmi ka- 
matot számitani sem pedig a bélyegilleték le nem 
rovása miatt felemelt illetéket követelni nem lehet 
(V. ö. a kir. közigazg. biróság 1899. évi 12557, 
14805. és 19814. P. sz. határozatait, Jog 1900. évi 
19. és 24. sz.) 

Törvényeink tételes rendelkezéseiben a szükség- 
rendeleti jog szempontjából figyelembe vehető adatot 
tartalmaz az 1868: XLI. t.-cz. 3. §-a s most már 
az 1886: XX. t.-cz. 5. §. és az 1890 :V. t.-cz. 2. §-a, 
a hol ki van mondva, hogy » a honvédségnek, illetve 
a népfelkelésnek az ország határain kivül alkalmaz- 



általánosságban szól és nem zárja ki a kormány utólagos felelős- 
ségre vonását a kivitel módozatai tekintetében ; s maga Szilágyi 
is concedálja, hogy az előre kijelentett bizalom is elenyészhetik, 
mihelyt alapjai megrendültek. A mi pedig a parlamenten kivüli 
aláírásgyűjtésnek a parlamentben való szavazással való párhuzamba 
helyezését^ illeti, erre a párhuzamra a Tisza-lex pártolói is 
csak a fenforgott körülmények közt kívánatosnak tekintett poli- 
tikai véleménynyilvánítás szempontjából utaltak, nem pedig azért^ 
hogy a beterjesztendő javaslat parlamenti döntés nélkül is törvény- 
erőre emelkedjék. Annyi igaz, hogy a szem előtt tartott czél más, 
egyszerűbb módon is lett volna elérhető. Azt kívánták dokumen- 
tálni, hogy a kormány pártja többségben van, nehogy máskor a 
kisebbségben maradt kormánynak is kedve kerekedjék rendkívüli 
eszközökkel kormányozni. E végből elegendő lett volna, hogy 
■— a mi különben szintén tervben volt — a kormány interpellá- 
czióra adott válaszban tájékoztatja a Házat szándékai felől és 
válaszát tudomásul véteti. így magában a parlamentben nyilván- 
valóvá tétetett volna, hogy a kormánynak megvan a majoritása 
s hogy az alkotmány szabályai szerint nem kell helyéről távoznia. 
És nem nyílt volna alkalom annak kétségbe vonására, hogy ugj'^ 
a szükséghelyzet beállta, mint az ennek következtében tett rend- 
kívüli intézkedések kérdésében a kormány felelőssége majd csak 
az utólagos felmentés kapcsán az összes körülményeknek mérle- 
gelésével lesz eldöntendő. 

tatása a törvényhozás külön határozatától függ, de 
az országgyűlés együtt nem létében s ha a halasz- 
tásból veszély származnék, elrendelheti O Felsége 
összes ministeriumának felelősségére s az ország 
képviseletének, annak legközelebbi összejövetelekor 
kikérendő utólagos jóváhagyása mellett a honvéd- 
ség, illetőleg a népfelkelés alkalmazását az ország 
határain kivül is«. 

Az előadottakból a következő eredmény von- 
ható le : 

A magyar közjog szerint is megvan a szük- 
ségrendelet utján való ideiglenes jogalkotás lehető- 
sége. 

A szükségrendelet kibocsátásának előfeltétele a 
kényszeritő szükség. 

A kényszeritő szükség rendkivüli körül- 
ményektől van feltételezve. 

E szerint a kényszeritő szükség állapota be- 
következhetik az átmeneti időszakban, de az alkot- 
mányos élet folytonossága közben is akkor, ha a 
törvény alkotásának rendszerinti szerve nem func- 
tionál : vagy azért, mert az egyik tényező : az 
országgyűlés együtt nincs, vagy azért, mert mun- 
káját a viszonyoknak sajátságos alakulása akadá- 
lyozza; végül, ha nem ugy functionál, hogy a jog- 
alkotás terén támadható hézagokat kitöltse. 

E szerint a szükségrendelet kibocsátható a kö- 
rülményekhez képest akár az országgyűlés együtt- 
létében, akár az országgyűlés együtt nem létében. 
E részben csak a honvédségnek és a népfelkelés- 
nek az országon kivül való alkalmazása kérdésében 

van kivételnek helye, a mennyiben a törvény az erre 
vonatkozó rendelet kibocsátását kifejezetten csak 
akkor engedi meg, ha az országgyűlés együtt 
nincsen. 

A szükségrendelet tárgya tekintetében posi- 
tiv korlát nem áll fenn. A dolog természetében 
rejlik azonban az a korlát, hogy az alkotmányt és 
a törvényhozás jogkörét nem lehet a végrehajtó 
hatalom rendeletével megszüntetni vagy korlátozni.*) 

Az 1870:XLII. t-cz. 16. és 17. §-ai s most 
már az 1886: XXL t.-cz. 19. és 20. §-ai szerint a 
törvényhatóságok kötelesek a ministeri rendeletet 
végrehajtani ; a törvénybe ütközőnek tartott kormány- 
rendelettel szemben a kormányhoz felirhatnak, de 
ha a kormány továbbra is fentartja rendeletét, a 
végrehajtást meg nem tagadhatják. Kivételt képez- 
nek a meg nem szavazott ujonczok tényleges kiál- 
litására, vagy a meg nem szavazott adók tényleges 
behajtására vonatkozó rendeletek, melyeknek végre- 
hajtására a törvényhatóságok nem kötelezhetők. Az 
ily rendelettel elrendelt előmunkálatokat azonban 
teljesiteniök kell. 

Kétséget nem szenved, hogy ez a rendelkezés 
csakis a végrehajtó hatalom központi szerveinek az 
önkormányzati szervekhez való viszonyát akarja 



*) Lechner (id. h. 512. 1.) : „Kivételkép azon törvények, 
melyek a törvényhozó testület szervezetére és hatáskörére vonat- 
koznak, lénycgökben sohasem függeszthetők fel, mert ha felfüg- 
geszthetők volnának, akkor a kormány ilyen rendeletben kiadott 
választási szabályzat alapján esetleg oly országgyűlést hozhatna 
össze, mely a kormány minden szándékának kész eszköze volna, 
mely őt tehát ama rendelet kibocsátásáért való felelősségtói föl- 
mentené". 

meghatározni és csakis a végrehajtó hatalom körébe 
tartozó intézkedésekre, vagyis a tulajdonképeni mi- 
nisteri rendeletekre terjed ki. A törvényalkotás te- 
kintete alá esö szükségrendelet tekintetében tehát 
ez a rendelkezés kivételt meg nem állapit. 

Ha a kormány intézkedése kifejezetten a szük- 
ségrendelet alakjában és tartalmában történik, akkor 
a törvényhatóságok azt az imént intézett rendelke- 
zésekre való hivatkozással nem ignorálhatják. De 
még abban az esetben is, ha ez a szabály a szük- 
ségrendelettel szemben is alkalmazható volna, akkor 
ez a kivétel csakis a törvényhatóságok közremű- 
ködésének igénybevételére vonatkozik, de magát 
a szükségrendeletnek tárgykörét nem szoritja meg, 
és nem zárja ki, hogy ily tárgyú szükségrendelet 
végrehajtása végett kivételesen más közegek vétes- 
senek igénybe. 

A szükségrendelet hatálya ideiglenes. Szüksé- 
ges, hogy a törvényhozásnak mielőbb módjában legyen 
a kormány eljárása felett Ítéletet mondani. Ha az 
országgyűlés együtt van: lehetőleg azonnal; ha 
pedig együtt nincsen: nyomban az országgyűlés 
összejövetele után az intézkedést a felmentés meg- 
adása végett be kell jelenteni, 

A felmentés nem bir a jóváhagyás hatályával 
abban az értelemben, hogy a felmentés megtagadása 
a kormány intézkedését szükségszerűen a múltra 
nézve is megszünteti. A felmentés elsősorban a kor- 
mány politikai felelősségének szempontjából Ítélendő 
meg, s a felmentés megtagadása csak a felbontó 
feltétel jellegével bir. 

Ebből következik a szűkségrendelet időközi 

kötelező ereje. A szükségrendelettel okozott sére- 
lem orvoslásának súlypontja a parlament ellenőrzési 
és intézkedési jogában rejlik, mel3niek keretében 
érvényre juthat a kormánynyal szemben nem csak 
a politikai, hanem a jogi feleletrevonás elve, 
még pedig az első esetben a bizalom elvonása, a 
a másik esetben a vád alá helyezés alakjában. A 
biróságnak is megvan a joga, hogy valamely con- 
cret jogi eset eldöntése végett a kormányrendelet 
törvényességét vizsgálja. (1868. IV.t.-cz. 19. §.) Ez 
a jog kétségkivül főleg oly ^esetre vonatkozik, mi- 
dőn a rendelet egy fennálló törvénynyel szembe ál- 
litható, midőn tudniillik arról van szó, vájjon a ren- 
delet nem lépte-e tul a törvény végrehajtásának 
körét s nem oly szabályokat tartalmaz-e, melyeket 
a törvényhozás a törvény alakjában kifejezett aka- 
ratához képest nem alkotott és alkotni nem is ki- 
vánt. Ha azonban a kormány a kényszeritő szük- 
ségre való hivatkozással intézkedett és ebbeli eljá- 
rását a törvényhozásnak bejelentette: a biróságnak 
nem lehet feladata, hogy a törvényhozás döntését 
megelőzve, a kormányintézkedés kőtelező erejét az 
ilyen esetben egyedül döntő politikai mozzanatok, 
nevezetesen a kényszerítő szükségesség szempont- 
jából tegye vizsgálat tárgyává. 

A kormánynak azonban ugy a rendelet kibo- 
csátása, mint a rendelet utólagos bejelentése körül 
szorosan meg kell tartania az alkotmányos for- 
maságokat. 

Ha ezt megtette, akkor a szükségrendelet 
kötelező erejét egyelőre senkisem vonhatja két- 
ségbe. Kifelé a szükségrendelet az állam akara- 

rátát fejezi ki. A kormány nyíltan kijelenti, hogy 
nincs ugyan felhatalmazása, de a kényszerítő szük- 
ség nyomása alatt mégis a törvényhozás he- 
lyett cselekszik, az utólagos felhatalmazás reményé- 
ben. A mi tehát függőben van, az csak a végre- 
hajtó hatalom, mint intézkedő, és a törvényhozó ha- 
talom, mint az ügy ura közti intern kéreés, 

A mi a szükségrendelet alakját illeti, nem 
szenved kétséget az, hogy a rendeletet a király ne- 
vében vagy legalább a király jóváhagyásával s en- 
nek megemlitésével az összministerium adja ki. (így 
az 1848. és 1867. évi precedensek. Az 1869. évi 
precedens csak annyiban tér el ezektől, a mennyi- 
ben a rendeletet a legfelsőbb jóváhagyás és az össz- 
ministen intézkedés felemlitésével csak az igazság- 
ügyminister irta alá.) Positiv útmutatást nyújt az 
1868 : XLI. t.-cz. 3. §-a, illetőleg az 1886 : XX. t.-cz. 
5. §-a, valamint az 1890 : V. t.-cz. 2, §-a, mely a hon- 
védségnek és a népfelkelésnek az országon kivül 
való alkalmazásáról intézkedik. (Az 1878. évben fel- 
merült concret eset alkalmával a rendelet Ö Fel- 
sége által van aláirva és valamennyi minister által 
ellenjegyezve. R. T. 99).*) 

A bejelentés és a felmentés alakja te- 
kintetében az szolgál irányadóul, hogy a törvényhozás 



*) Lechner (id. h. 511. 1.): « . . . az is kívánatos, hogy az 
ilyen szükségképi rendelet ünnepélyes formában és világos szük- 
ségrendeletként adassék ki (vagyis a kényszeritó szükségnek és 
annak megemlitésével, hogy a rendelet a törvényt felfüggeszti), 
hogy a hatóságok és minden polgár tudhassa, hogy ámbár az 
törvényellenes, mégis alkalmazandó, mert szükségbeli rendelet " 

tényezőinek megegyezése csak akkor válik általá- 
nosan kötelező állami jogszabály forrásává, ha az 
e tekintetben megszabott alakban, tudniillik a tör- 
vény alakjában jut ez kifejezésre. A dolog termé- 
szetének s a precedensnek leginkább az felel meg, 
ha a kormánynak az utólagos felmentést kérő jelen- 
tése a megfelelő törvényjavaslat, s a mennyiben az 
intézkedés egy már tárgyalás alatt levő törvény- 
javaslattal kapcsolatos, a javaslat megfelelő módo- 
sitására vagy kiegészitésére irányuló pótjavaslat 
kapcsán kerül a törvényhozás elé. 

Az a formula, mely azt mondaná ki, hogy a 
későbbi törvény hatálya visszahat a rendelet ki- 
bocsátásának időpontjára, nem egészen helyes, mert 
igy kettős szabályozás esnék ugyanarra az időre. 
Az egyik, a mely az utólag jóváhagyott rendelet 
utján történt, a másik, a melyet a törvény állapit 
meg. Egyébiránt ez az utólagos jóváhagyás cselek- 
ményét is oly szinben tünteti fel, mintha visszaható 
ereje volna. Már pedig ettől lehetőleg óvakodni 
kell, nehogy a rendelet időközi hatálya és kötelező 
ereje tekintetében kétely merüljön fel. Az utólagos 
jóváhagyást ugy kell felfogni, mint helyeslést, 
felmentést, mely a múltnak szól s mely a jövőre 
nézve az ideiglenes intézkedést vagy véglegesiti, 
vagy a czélszerüséghez s a netán változott körül- 
ményekhez képest módositja vagy megszünteti. 
A jóváhagyás megtagadását ugy kell venni, mint 
helytelenitést, rosszalá s't. A jóvá nem hagyott 
rendelet olybá veendő, mint egy elhibázott kormány- 
zati (törvényhozási) intézkedés, melyet a törvény- 

hozásnak kifejezetten meg kell szüntetnie s esetlég- 
mással pótolnia.*) 



*) A felmentés megtagadását kétféleképen lehet felfogni, 
még pedig vagy ugy, hogy az csak ex nunc, csak a jövóre szünteti 
meg a szükségrendeletben foglalt rendelkezés hatályát (felbontó 
feltétel), vagy ugy, hogy az visszahat a rendelet kibocsátásának 
időpontjára (érvénytelenség). Az utóbbi esetben a felmentés nem- 
csak a politikai és a jogi felelősséget hárítja el a kormánytól, 
hanem egyúttal a múltra nézve is a szukségrendeletben foglalt 
rendelkezés helyébe egy önálló, bár az előbbivel tartalmilag egyezó 
rendelkezést állit. Ezt a felfogást követi L e c h n e r is. Szerinte . 
„A szükségrendeleteknek addig, mig az országgj'ülés róluk nem 
határoz, kötelező erejök van, mert ellenmondás volna a kormány- 
nak szökségrendelet kibocsátási jogát megadni, de a kötelező erőt 
a rendelettől megvonni. Azért az állam összes királji és önkor- 
mányzati hatóságai, sőt biróságai is tartoznak a szükségrendeletet 
elfogadni és hivatalos teendőikben alkalmazni. A közigazgatási 
hatóságok tehát e rendelet szerint fognak intézkedni, a biróságok 
e szerínt Ítélni. De mivel e rendelet az országgyűlés véleményénél 
fogva meg is dőlhet, s igy mindazon intézkedések, melyeket a 
közigazgatási hatóságok, s azon ítéletek, melyeket a biróságok ezen 
rendelet alapján hoztak, érvénytelenekké lehetnek, azért kívánatos 
hogy a közigazgatási hatóságok és biróságok ezen rendelet alapján 
hozott végzéseik, rendeleteik indokolásába felvegyék e szükségbeli 
rendeletet, hogy azután, ha az országgyűlés érvénytelenítené, a per- 
vesztett felek megújíthassák a pert, vagy a közigazgatási hatóságnál 
uj eljárást kérhessenek, mert pervesztésüknek, elutasításuknak 
épen azon rendelet volt oka, mely az országgyűlés határozata 
szerint sohasem volt érvényes" (id. h. 510—511. 1.) és :„ ... az 
országgyűlés ... a kormány szűkségrendeletét érvénytelennek nyil- 
vánítja és pedig ex tunc, azaz elejétől, kibocsátásától fogva, mert 
ama felfüggesztett törvény nem volt jogosan felfüggesztve* (id. h. 
509. l.). — Hasonlóképen ezt a felfogást juttatja érvényre az 
1899 : 1. t.-cz. 3. §-a is. — Szerintünk mindamellett az első helyen 
emiitett felfogás mutatkozik megfelelőbbnek, mert az ellenkező 
álláspont mellett a felmentés megtagadása a múltra nézve oly 
bonyodalmakat idézhet elő, a melyeknek horderejét előrelátni 
nem lehet, és a melyeknek következményei nem annyira a tör- 
vényszegő kormányt, mint magát a jogbiztonságot érnék. Ezeknek 
a bonyodalmaknak megelőzése esetleg indokul szolgálhatna arra, 
hogy a törvényhozás oly esetben is adja meg a felmentést, a mikor 
annak a megtagadása volna helyén. 

A szükségrendelet tárgyában a törvényhozásnak 
az akadály megszűntével múlhatatlanul és positive 
nyilatkoznia kell; s ebben különbözik a mi köz- 
jogunk szükségrendelete az osztrák alkotmánytörvény 
14. §-ában szabályozott szükségrendelettöl, a mely 
mindaddig hatályban marad, mig azt a törvényhozás 
hatályon kivül nem helyezi. Ausztriában a kormány 
csak arra van kötelezve, hogy a szükségrendeletet 
a parlamentnek bejelentse, az azonban nem kiván- 
tatik meg szükségszerűen, hogy a parlament a kér- 
dést minden esetben tárgyalja és eldöntse. A hall- 
gatás a szükségrendeletet egyszerűen perpetuálja. 

Nálunk ez nem volna lehetséges s ez lényeges 
biztositék az ezen téren képzelhető visszaélésekkel 
szemben. 



A fennebbiek természetesen csak az elvi állás- 
pontokat jelzik. 

A gyakorlati alkalmazás terén nevezetes szerepet 
játszik a politikai viszonyok alakulása. 

Mikor és mennyiben lehet az állami életműködés 
szabályozásának kivételes segédeszközét igénybe 
venni, e részben első sorban politikai tekintetek 
irányadók. 

Consolidált pártviszonyok, határozott és czél- 
tudatos kormányzati irány, az államérdek megóvá- 
sának komoly szándéka, s annak a biztos tudata, 
hogy a parlamenti többség szilárdul a kormány 
mellett van és mellette ki is tart : mindmegannyi 
támpontul szolgálhatnak arra nézve, hogy a kormány 
— a viszonyoknak más módon való sanálása helyett 

— a törvényhozás körébe való benyulással az alkut 
nem ismerő cselekvés terére lép. 

Ha ennek a cselekvésnek az alkalmát és formáit 
helyesen megválasztja; magának az alkotmányos- 
ságnak is szolgálatot tehet. Mert pillanatnyilag meg- 
bolygatja ugyan a hatalmaknak alkotmányszerü 
egyensúlyát, de nyomban alkalmat nyújt az egyen- 
súly helyreállitására és igy még sem hagyja el az 
alkotmányosság ösvényét. E mellett a kellő időben 
alkalmazott energikus rendszabály józanitó erejével 
megelőzheti a viszonyok további elfajulását, s az 
állami functiók megakasztására irányuló törekvések 
szertelen elharapódzását. Ezzel csökkentheti a parla- 
mentarismus discreditálásának okait, és nyilvánvalóvá 
teheti, hogy hasonló bajokkal szemben egyáltalán 
nem szükséges az alkotmány felfüggesztésének 
drasztikus és mindnyájunk által méltán perhorreszkált 
orvosszeréhez folyamodni. 

Elvi szempontból is kétségtelenül áll az, hogy 
csak rendkivüli esetekben és csak a mellőzhetetlen 
szükséghez képest szabad a kormányzás folytonos- 
ságának e helyütt tárgyalt kisegitö eszközéhez folya- 
modni. Igen jól teszi a kormány, ha ennek a rend- 
szabálynak, a mennyire csak lehet, útjából kitér, s a 
helyzetet első sorban más módon igyekszik orvo- 
solni. Jól teszi a közönség is, ha annak a gondolatát, 
hogy a kormány rendkivüli esetekben a szükség- 
mértékéhez képest a törvényhozás jogkörébe bele- 
nyúlhat, magától lehetőleg elhárítja s az erre vonat- 
kozó közjogi tant nem igen hajlandó bevenni. 
A kormányt támogató többség is helyesen cselekszik, 
ha igen komolyan veszi az utólagos felmentés kér- 

dését. E téren minden visszaélés végzetessé válhatik 
magára az alkotmányra, mert meglazítja az alkotmány 
sérthetetlenségében való hitet. 

De vannak helyzetek, a mikor a kormány nem 
térhet ki a kivételes rendszabály alkalmazása elöl. 
Ilyenkor a kormány csak kötelességet teljesít, és 
joggal megvárhatja a törvényhozás utólagos fel- 
mentését. 

Mert a végén az állam: eröfogalom, s 
az állam erejének kifejtésére akkor is van szükség, 
a mikor az alkotmányos gépezet működésében idő- 
leges zavarok állanak be. 

Ha pedig ezt a zavart csupán az obstrukczió 
vagy más olyan körülmény okozza, a mely nem 
engedi, hogy a törvényhozásnak a kormány által 
kifejezetten provokált döntése bekövetkezzék, akkor 
az alkotmányosság örve alatt nem lehet azt kivánni, 
hogy a kormány, melyre az állam ereje bizva van, 
tehetetlenül álljon a subversiv törekvésekkel szemben, 
és a legnagyobb szükség pillanatában hagyja cserben 
a gondozására bizott érdekeket. 

